'અમદાવાદ-વડોદરા એક્સપ્રેસ હાઈવે તો ખૂબ સરસ છે પરંતુ શહેરની અંદર કેવી પરિસ્થિતિ છે?'

લાંબી મૂછો ધરાવતા સિક્યુરિટી ગાર્ડ વિનયસિંહ રાજપૂત સાથે વાતચીત કરતા જાણવા મળ્યું કે તેઓ રાજસ્થાનથી આવીને અહીં વસ્યા છે.

મેં તેમને પૂછ્યું કે અમદાવાદ-વડોદરા એક્સપ્રેસ હાઈવે તો ખૂબ સરસ છે, પરંતુ શહેરની અંદર કેવી પરિસ્થિતિ છે? 

તેઓ બોલ્યા કે તમે ભરૂચ રેલવે સ્ટેશનની આસપાસનો વિસ્તાર જોઈ આવો. દરેક જગ્યાએ રસ્તા પર ખાડાં જોવા મળશે.

તમને આ પણ વાંચવું ગમશે

તેમનો અભિપ્રાય હતો કે નેતાઓને શહેરની અંદરના રસ્તા પણ જોવા જોઇએ. તેઓ બહારના વિસ્તારોમાંથી નીકળી જાય છે, તેથી તેમને કંઈ અંદાજ નથી આવતો.

રસ્તાની ચર્ચા હિંદુ-મુસ્લિમની ચર્ચા સુધી પહોંચી

વિનયસિંહ રાજપૂત રાજસ્થાનથી ગુજરાત આવી વસ્યા છે

થોડાં સમય બાદ વિનયસિંહ રાજપૂતની એક વાત સાંભળી મને આશ્ચર્ય થયું. 

તેઓ બોલ્યા કે મુસ્લિમ વિસ્તારોમાં તમને સારાં રસ્તાઓ જોવા મળશે કારણ કે અહેમદ પટેલ પાસે ઘણાં પૈસા હતા. ગુજરાતમાં હિંદુ સરકાર છે, પરંતુ હિંદુઓ માટે કંઈ નથી થઈ રહ્યું.

હું તે સિક્યુરિટી ગાર્ડને રસ્તાઓની પરિસ્થિતિ પૂછી રહ્યો હતો અને થોડી વારમાં વાત હિંદુ-મુસ્લિમ મુદ્દા પર આવી ગઈ હતી. ચૂંટણીના વાતાવરણમાં આ વાત અવગણી શકાય તેવી નથી.

શાયર મુનવ્વર રાણાએ પતંગોના હિંદુ-મુસ્લિમ થવા પર અગાશી આશ્ચર્ય પામે છે તેવા સંદર્ભમાં એક રચના લખી હતી, પરંતુ રસ્તાઓના આવા કોમી સંદર્ભ મુદ્દે કોઈ રચના લખાઈ હોવાનું મને યાદ નથી.

વિનયસિંહ રાજપૂતને સરકારી યોજના હેઠળ ભગવા રંગની સાયકલ મળી છે. જેના પર લખ્યું છે, 'ગરીબ કલ્યાણ મેળો, વર્ષ 2010-11'

રસ્તા ખરેખર સારા 

'રસ્તાની વાત થોડી વારમાં વાત હિંદુ-મુસ્લિમ મુદ્દા પર આવી ચૂકી હતી'

જે રીતે વિકાસની વ્યાખ્યા કરવામાં આવે છે, તે મુજબ રસ્તાઓની સ્થિતિને તેનું પ્રત્યક્ષ પરિમાણ માનવામાં આવે છે. 

બહારથી આવનારાઓએ પાણી કે વીજળીની સ્થિતિ અંગે સ્થાનિકોને પૂછવું પડે, પરંતુ રસ્તા તો દેખાય જ જાય. 

ઘણાં લોકોની દલીલ હોય છે કે માણસ પહોંચી શકે તો જ વિકાસ કોઈપણ સ્થળે પહોંચી શકે.  આથી નેતાઓ રસ્તાઓને માખણ અને મલાઈથી લઈને ફિલ્મી વિશ્લેષણ આપતાં હોય છે. 

એ વાત સાથે કોઈ ઇન્કાર ન કરી શકે કે રસ્તા સારા હોય તે જરૂરી છે.  છેલ્લા કેટલાક દિવસો દરમિયાન હું ઉત્તર, મધ્ય અને પછી દક્ષિણ ગુજરાતમાં જ્યાં જ્યાં ગયો છું. એ વાત કહી શકું કે શહેરો વચ્ચેના રસ્તા ખરેખર સારા છે. 

ગામડાં અને તાલુકા તથા ગામડાંઓનાં... \n\nમને ઉપરના લેખ માટે સારું શીર્ષક આપો.
ગુજરાત ડાયરીઃ રસ્તાની ચર્ચા 40 સેકંડમાં 'હિંદુ-મુસ્લિમ' પર આવી ગઈ!